CELEX: C2007/140/42
Language: fi
Date: 2007-06-23 00:00:00
Title: Asia T-12/07 R: Yhteisöjen ensimmäisen oikeusasteen tuomioistuimen presidentin määräys 3.5.2007 — Polimeri Europa v. komissio (Väliaikainen oikeussuoja — Kilpailu — Välitoimihakemus — Kolmansille osoitettu määräys — Tutkimatta jättäminen)

23.6.2007   
            
            
               FI
            
            
               Euroopan unionin virallinen lehti
            
            
               C 140/24
            
         Yhteisöjen ensimmäisen oikeusasteen tuomioistuimen presidentin määräys 3.5.2007 — Polimeri Europa v. komissio
   (Asia T-12/07 R)
   (Väliaikainen oikeussuoja - Kilpailu - Välitoimihakemus - Kolmansille osoitettu määräys - Tutkimatta jättäminen)
   (2007/C 140/42)
   Oikeudenkäyntikieli: italia
   Asianosaiset
   
      Kantaja: Polimeri Europa SpA (Brindisi, Italia) (edustajat: asianajajat M. Siragusa, F. Moretti ja L. Nascimbene)
   
      Vastaaja: Euroopan yhteisöjen komissio (asiamiehet: V. Di Bucci, F. Amato ja V. Bottka)
   Oikeudenkäynnin kohde
   Välitoimihakemus, jonka tavoitteena on ensinnäkin, että komissio määrätään velvoittamaan Manufacture française des pneumatiques Michelin sanktion uhalla olemaan käyttämättä millään tavoin ja mihinkään tarkoitukseen 6.4.2006 annetun väitetiedoksiannon ei-luottamukselliseen versioon sisältyviä tietoja; tämä väitetiedoksianto on annettu EY 81 artiklan ja ETA-sopimuksen 53 artiklan mukaisen menettelyn yhteydessä (asia COMP/F/38.638 — emulsiopolymeroimalla valmistettu butadieenikumi ja styreeni-butadieenikumi), ja se on toimitettu mainitulle yhtiölle 6.11.2006 tehdyn komission päätöksen COMP/F2/D (2006) 1095 johdosta; toiseksi sen tavoitteena on, että komissio määrätään luovuttamaan Manufacture française des pneumatiques Michelinille kopio annettavasta määräyksestä, ja lopuksi, että määrättäisiin muista, ensimmäisen oikeusasteen tuomioistuimen presidentin tarpeellisiksi katsomista toimenpiteistä.
   Määräysosa
   
               1)
            
            
               Välitoimihakemus hylätään.
            
         
               2)
            
            
               Oikeudenkäyntikuluista päätetään myöhemmin